CELEX: 42010X0513(02)
Language: el
Date: 2010-05-13 00:00:00
Title: Κανονισμός αριθ. 18 της Οικονομικής Επιτροπής του ΟΗΕ για την Ευρώπη (UN/ECE) — Ενιαίες διατάξεις σχετικά με την έγκριση μηχανοκίνητων οχημάτων όσον αφορά την προστασία τους από παράνομη χρήση

13.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 120/29
            
         Μόνον τα πρωτότυπα κείμενα της UN/ECE έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς UN/ECE, δηλαδή του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html
   Κανονισμός αριθ. 18 της Οικονομικής Επιτροπής του ΟΗΕ για την Ευρώπη (UN/ECE) — Ενιαίες διατάξεις σχετικά με την έγκριση μηχανοκίνητων οχημάτων όσον αφορά την προστασία τους από παράνομη χρήση
   Ενσωματώνει όλο το έγκυρο κείμενο έως το:
   το συμπλήρωμα 2 στη σειρά τροπολογιών 03 — Ημερομηνία έναρξης ισχύος: 15 Οκτωβρίου 2008
   ΠΙΝΑΚΑΣ ΠΕΡΙΕΧΟΜΕΝΩΝ
   ΚΑΝΟΝΙΣΜΟΣ
   
               1.
            
            Πεδίο εφαρμογής
         
               2.
            
            Ορισμοί
         
               3.
            
            Αίτηση έγκρισης
         
               4.
            
            Έγκριση
         
               5.
            
            Γενικές προδιαγραφές
         
               6.
            
            Ειδικές προδιαγραφές
         
               7.
            
            Τροποποίηση του τύπου οχήματος και επέκταση της έγκρισης
         
               8.
            
            Συμμόρφωση της διαδικασίας παραγωγής
         
               9.
            
            Ποινές σε περίπτωση μη συμμόρφωσης της παραγωγής
         
               10.
            
            Οριστική παύση παραγωγής
         
               11.
            
            Συσκευές που προβλέπονται επιπροσθέτως
         
               12.
            
            Μεταβατικές διατάξεις
         
               13.
            
            Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των διοικητικών αρχών
         ΠΑΡΑΡΤΗΜΑΤΑ
   
               Παράρτημα 1 —
            
            Ανακοίνωση σχετικά με τη χορήγηση, την επέκταση, την απόρριψη ή την ανάκληση έγκρισης ή την οριστική παύση της παραγωγής τύπου οχήματος όσον αφορά την προστασία του από παράνομη χρήση, σύμφωνα με τον κανονισμό αριθ. 18
         
               Παράρτημα 2 —
            
            Παραδείγματα διαμόρφωσης σημάτων έγκρισης
         
               Παράρτημα 3 —
            
            Διαδικασία δοκιμής που προκαλεί φθορά στις διατάξεις προστασίας οι οποίες επενεργούν στο σύστημα διεύθυνσης
         1.   ΠΕΔΙΟ ΕΦΑΡΜΟΓΗΣ
   
               1.1.
            
            
               Ο παρών κανονισμός εφαρμόζεται σε μηχανοκίνητα οχήματα που έχουν τουλάχιστον τρεις τροχούς πλην εκείνων της κατηγορίας Μ1 και Ν1
                   (1) όσον αφορά την προστασία τους από παράνομη χρήση.
            
         
               1.2.
            
            
               Τα οχήματα που εγκρίνονται σύμφωνα με τις διατάξεις του μέρους Ι του κανονισμού αριθ. 116 θεωρούνται ότι συμμορφώνονται με τον παρόντα κανονισμό.
            
         2.   ΟΡΙΣΜΟΙ
   Για τους σκοπούς του παρόντος κανονισμού:
   
               2.1.
            
            
               ως «έγκριση οχήματος» νοείται η έγκριση ενός τύπου οχήματος όσον αφορά την προστασία του από την παράνομη χρήση·
            
         
               2.2.
            
            
               ως «τύπος οχήματος» νοείται μια κατηγορία μηχανοκίνητων οχημάτων των κατηγοριών Μ2, Μ3, Ν2 και Ν3 που δεν παρουσιάζουν μεταξύ τους ουσιαστικές διαφορές ως προς:
               
                           2.2.1.
                        
                        
                           τις ενδείξεις του κατασκευαστή για τον τύπο οχήματος·
                        
                     
                           2.2.2.
                        
                        
                           τη διαμόρφωση και το σχεδιασμό του κατασκευαστικού στοιχείου ή των κατασκευαστικών στοιχείων του οχήματος στα οποία επενεργεί η διάταξη προστασίας·
                        
                     
                           2.2.3.
                        
                        
                           τον τύπο της διάταξης προστασίας·
                        
                     
         
               2.3.
            
            
               ως «διάταξη προστασίας» νοείται ένα σύστημα που σκοπό έχει να εμποδίσει την παράνομη θέση του κινητήρα σε λειτουργία με συνήθη μέσα ή τη χρήση άλλης σημαντικής κινητήριας πηγής του οχήματος, σε συνδυασμό με μία τουλάχιστον διάταξη που να επιτρέπει:
               
                           α)
                        
                        
                           τη μανδάλωση του συστήματος διεύθυνσης· ή
                        
                     
                           β)
                        
                        
                           τη μανδάλωση του συστήματος μετάδοσης· ή
                        
                     
                           γ)
                        
                        
                           τη μανδάλωση του χειριστηρίου αλλαγής ταχυτήτων· ή
                        
                     
                           δ)
                        
                        
                           τη μανδάλωση του συστήματος πέδησης.
                        
                     Στην περίπτωση ενός συστήματος μανδάλωσης του συστήματος πέδησης, η απενεργοποίηση της διάταξης δεν απελευθερώνει αυτόματα το σύστημα πέδησης παρά την αντίθετη πρόθεση του οδηγού.
            
         
               2.4.
            
            
               ως «σύστημα διεύθυνσης» νοείται το χειριστήριο διεύθυνσης, η κολόνα διεύθυνσης και τα προσαρτημένα σε αυτήν στοιχεία επένδυσης, ο άξονας διεύθυνσης, το κιβώτιο διεύθυνσης και όλα τα λοιπά στοιχεία που επηρεάζουν απευθείας την αποτελεσματικότητα της διάταξης προστασίας·
            
         
               2.5.
            
            
               ως «συνδυασμός» νοείται μία από τις παραλλαγές του συστήματος ασφάλισης, η οποία είναι σχεδιασμένη και κατασκευασμένη έτσι ώστε, όταν ενεργοποιείται σωστά, να θέτει σε λειτουργία το εν λόγω σύστημα ασφάλισης·
            
         
               2.6.
            
            
               ως «κλειδί» νοείται κάθε διάταξη που είναι σχεδιασμένη και κατασκευασμένη έτσι ώστε να παρέχει έναν τρόπο λειτουργίας του συστήματος ασφάλισης το οποίο με τη σειρά του είναι σχεδιασμένο και κατασκευασμένο έτσι ώστε να ενεργοποιείται μόνον από την εν λόγω διάταξη.
            
         3.   ΑΙΤΗΣΗ ΧΟΡΗΓΗΣΗΣ ΕΓΚΡΙΣΗΣ
   
               3.1.
            
            
               Η αίτηση για χορήγηση έγκρισης τύπου οχήματος, όσον αφορά διάταξη προστασίας από την παράνομη χρήση του, υποβάλλεται από τον κατασκευαστή ή από δεόντως διαπιστευμένο αντιπρόσωπό του.
            
         
               3.2.
            
            
               Συνοδεύεται από τα κατωτέρω έγγραφα εις τριπλούν και τα ακόλουθα στοιχεία:
               
                           3.2.1.
                        
                        
                           λεπτομερής περιγραφή του τύπου οχήματος όσον αφορά τη διευθέτηση και το σχεδιασμό του χειριστηρίου ή του οργάνου στο οποίο επενεργεί η διάταξη προστασίας·
                        
                     
                           3.2.2.
                        
                        
                           σχέδια της διάταξης προστασίας και της τοποθέτησής της στο όχημα, σε κατάλληλη κλίμακα και με επαρκείς λεπτομέρειες·
                        
                     
                           3.2.3.
                        
                        
                           τεχνική περιγραφή της διάταξης.
                        
                     
         
               3.3.
            
            
               Στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης προσκομίζονται τα εξής:
               
                           3.3.1.
                        
                        
                           όχημα, αντιπροσωπευτικό του προς έγκριση τύπου οχήματος, εφόσον ζητηθεί από την τεχνική υπηρεσία· καθώς και
                        
                     
                           3.3.2.
                        
                        
                           κατ’ αίτηση της τεχνικής υπηρεσίας, κατασκευαστικά στοιχεία του οχήματος τα οποία η τεχνική υπηρεσία θεωρεί αναγκαία για τους ελέγχους που ορίζονται στις παραγράφους 5 και 6 του παρόντος κανονισμού.
                        
                     
         4.   ΕΓΚΡΙΣΗ
   
               4.1.
            
            
               Αν ο τύπος του οχήματος που υποβάλλεται προς έγκριση βάσει του κανονισμού ικανοποιεί τις απαιτήσεις των παραγράφων 5 και 6 κατωτέρω, χορηγείται έγκριση για το συγκεκριμένο τύπο οχήματος.
            
         
               4.2.
            
            
               Σε κάθε εγκεκριμένο τύπο αποδίδεται αριθμός έγκρισης. Τα πρώτα δύο ψηφία (προς το παρόν 03, που αντιστοιχούν στη σειρά τροποποιήσεων 03 που τέθηκε σε ισχύ στις 23 Ιουνίου 2005) υποδηλώνουν τη σειρά τροποποιήσεων που περιλαμβάνουν τις πιο πρόσφατες τεχνικές τροποποιήσεις του κανονισμού κατά τη χρονική στιγμή χορήγησης της έγκρισης. Το ίδιο συμβαλλόμενο μέρος δεν μπορεί να δώσει τον ίδιο αριθμό είτε στον ίδιο τύπο οχήματος που είναι εφοδιασμένος με κάποιον άλλο τύπο διάταξης προστασίας ή του οποίου η διάταξη προστασίας έχει τοποθετηθεί διαφορετικά είτε σε κάποιον άλλο τύπο οχήματος.
            
         
               4.3.
            
            
               Στα συμβαλλόμενα μέρη της συμφωνίας που εφαρμόζουν τον παρόντα κανονισμό γνωστοποιείται η κοινοποίηση έγκρισης ή απόρριψης έγκρισης τύπου οχήματος σύμφωνα με τον παρόντα κανονισμό, μέσω εντύπου που ακολουθεί το υπόδειγμα του παραρτήματος 1 του παρόντος κανονισμού και μέσω σχεδίων της διάταξης προστασίας και της διάταξης στερέωσής της, που υποβάλλονται από τον αιτούντα για έγκριση, σε μέγεθος όχι μεγαλύτερο του A4 (210 x 297 mm) ή διπλωμένο ώστε να επιτυγχάνεται το εν λόγω μέγεθος και σε κατάλληλη κλίμακα.
            
         
               4.4.
            
            
               Σε κάθε όχημα που είναι σύμφωνο με τύπο οχήματος εγκεκριμένο βάσει του παρόντος κανονισμού τοποθετείται εμφανώς και σε ευκόλως προσπελάσιμο σημείο το οποίο καθορίζεται στο έντυπο έγκρισης, διεθνές σήμα έγκρισης που αποτελείται από:
               
                           4.4.1.
                        
                        
                           κύκλο που περιβάλλει το γράμμα «E», ακολουθούμενο από το χαρακτηριστικό αριθμό της χώρας η οποία έχει χορηγήσει την έγκριση (2)
                           
                        
                     
                           4.4.2.
                        
                        
                           τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στην παράγραφο 4.4.1.
                        
                     
         
               4.5.
            
            
               Αν το όχημα είναι σύμφωνο με έναν εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στην παράγραφο 4.4.1.· σε αυτήν την περίπτωση, οι αριθμοί κανονισμού και έγκρισης καθώς και τα πρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που έχει χορηγήσει έγκριση βάσει του παρόντος κανονισμού τοποθετούνται σε κατακόρυφες στήλες στα δεξιά του συμβόλου που ορίζεται στην παράγραφο 4.4.1.
            
         
               4.6.
            
            
               Το σήμα έγκρισης πρέπει να είναι ευανάγνωστο και ανεξίτηλο.
            
         
               4.7.
            
            
               Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
            
         
               4.8.
            
            
               Στο παράρτημα 2 του παρόντος κανονισμού παρατίθενται παραδείγματα διαμόρφωσης του σήματος έγκρισης.
            
         5.   ΓΕΝΙΚΕΣ ΠΡΟΔΙΑΓΡΑΦΕΣ
   
               5.1.
            
            
               Η διάταξη προστασίας πρέπει να είναι έτσι σχεδιασμένη ώστε να απαιτείται απενεργοποίησή της προκειμένου:
               
                           5.1.1.
                        
                        
                           να μπορεί να τεθεί σε λειτουργία ο κινητήρας με το κανονικό χειριστήριο· και
                        
                     
                           5.1.2.
                        
                        
                           να μπορεί να διευθυνθεί, να οδηγηθεί ή να κινηθεί το όχημα με ίδια μέσα.
                        
                     
                           5.1.3.
                        
                        
                           η απαίτηση της παραγράφου 5.1. μπορεί να επιτευχθεί ταυτόχρονα ή πριν από τις ενέργειες που περιγράφονται στις παραγράφους 5.1.1. και 5.1.2.
                        
                     
         
               5.2.
            
            
               Οι απαιτήσεις της παραγράφου 5.1. πρέπει να ικανοποιούνται με τη χρήση ενός και μόνου κλειδιού.
            
         
               5.3.
            
            
               Εκτός από την περίπτωση του σημείου 6.1.5., τα συστήματα που ενεργοποιούνται με την εισαγωγή κλειδιού στο κλείθρο πρέπει να είναι σχεδιασμένα έτσι ώστε να μην επιτρέπουν την απόσυρση του κλειδιού πριν ενεργοποιηθεί ή οπλιστεί η διάταξη προστασίας που αναφέρεται στο σημείο 5.1.
            
         
               5.4.
            
            
               Η διάταξη προστασίας που αναφέρεται στο σημείο 5.1. ανωτέρω και τα κατασκευαστικά στοιχεία του οχήματος στα οποία επενεργεί πρέπει να είναι σχεδιασμένα έτσι ώστε το εν λόγω σύστημα να μην μπορεί να ανοιχθεί, να εξουδετερωθεί ή να καταστραφεί γρήγορα και διακριτικά, π.χ. με φθηνά και εύκολα αποκρυβόμενα εργαλεία, όργανα ή ιδιοκατασκευάσματα ευρέως διαδεδομένα.
            
         
               5.5.
            
            
               Η διάταξη προστασίας πρέπει να αποτελεί μέρος του εκ κατασκευής εξοπλισμού του οχήματος (δηλαδή πρέπει να τοποθετείται από τον κατασκευαστή πριν από την πρώτη λιανική πώληση). Πρέπει να συναρμολογείται έτσι ώστε, όταν είναι στη θέση μανδάλωσης, να μπορεί να αποσυναρμολογηθεί μόνον με ειδικά εργαλεία, ακόμη και μετά την αφαίρεση του κιβωτίου μέσα στο οποίο είναι στερεωμένο. Εάν η αφαίρεση ορισμένων κοχλιών επιτρέπει την εξουδετέρωση της διάταξης προστασίας, πρέπει να είναι αδύνατη η αφαίρεσή τους, ειδάλλως οι κοχλίες αυτοί πρέπει να καλύπτονται από στοιχεία της διάταξης προστασίας, όταν η διάταξη είναι μανδαλωμένη.
            
         
               5.6.
            
            
               Το βασικό σύστημα μανδάλωσης πρέπει να προσφέρει τουλάχιστον 1 000 διαφορετικούς συνδυασμούς ή αριθμό συνδυασμών ίσο προς τον ετήσιο αριθμό κατασκευαζόμενων οχημάτων, εφόσον αυτός ο αριθμός είναι κατώτερος των 1 000. Στα οχήματα ιδίου τύπου, η συχνότητα κάθε χρησιμοποιούμενου συνδυασμού πρέπει να είναι της τάξεως του 1 προς 1 000.
            
         
               5.7.
            
            
               Οι κωδικοί του κλειδιού και του κλείθρου δεν πρέπει να είναι εμφανείς.
            
         
               5.8.
            
            
               Το κλείθρο πρέπει να είναι σχεδιασμένο, κατασκευασμένο και τοποθετημένο έτσι ώστε μόνον η χρήση του αντίστοιχου κλειδιού να επιτρέπει την περιστροφή του βικίου, για την απομανδάλωση της διάταξης, ασκώντας ροπή κάτω των 2,45 Nm και
               
                           5.8.1.
                        
                        
                           στα βικία με περόνες, να μην υπάρχουν άνω των δύο παρακείμενων ταυτόσημων αυλάκων, οι οποίοι να λειτουργούν προς την ίδια κατεύθυνση, και να μην υπάρχουν άνω του 60 % ταυτόσημοι αύλακες στο ίδιο κλείθρο·
                        
                     
                           5.8.2.
                        
                        
                           στα βικία με δίσκους, να μην υπάρχουν άνω των δύο ταυτόσημων παρακείμενων αυλάκων, οι οποίοι να λειτουργούν προς την ίδια κατεύθυνση, και να μην υπάρχουν άνω του 50 % ταυτόσημοι αύλακες στο ίδιο κλείθρο.
                        
                     
         
               5.9.
            
            
               Οι διατάξεις προστασίας πρέπει να είναι τέτοιες ώστε να αποκλείουν οποιοδήποτε κίνδυνο, ενόσω το όχημα είναι σε κίνηση, τυχαίας μανδάλωσης που είναι πιθανόν να μειώσει την ασφάλεια ειδικότερα.
            
         
               5.9.1.
            
            
               Η ενεργοποίηση των διατάξεων προστασίας από την παράνομη χρήση δεν πρέπει να είναι εφικτή χωρίς να έχει προηγηθεί απενεργοποίηση των χειριστηρίων του κινητήρα και να έχει κατόπιν εκτελεστεί ενέργεια που δεν αποτελεί μη διακεκομμένη συνέχιση της διαδικασίας απενεργοποίησης του κινητήρα, ή χωρίς να έχει προηγηθεί απενεργοποίηση των χειριστηρίων του κινητήρα όταν το όχημα είναι σταθμευμένο με δεμένη την πέδη στάθμευσης ή η ταχύτητα του οχήματος δεν υπερβαίνει τα 4 km/h.
            
         
               5.9.2.
            
            
               Όταν οι διατάξεις που επενεργούν στα συστήματα διεύθυνσης, μετάδοσης, ελέγχου ταχυτήτων ή πέδησης τίθενται σε λειτουργία με απόσυρση του κλειδιού, πρέπει να ενεργοποιούνται μόνον εφόσον το κλειδί έχει αποσυρθεί κατά τουλάχιστον 2 mm ή πρέπει να διαθέτουν μηχανισμό ασφαλείας, ο οποίος να εμποδίζει την τυχαία ή μερική απόσυρση του κλειδιού.
            
         
               5.9.3.
            
            
               Οι παράγραφοι 5.8, 5.8.1 ή 5.8.2, και 5.9.2 ισχύουν μόνο για διατάξεις που περιλαμβάνουν μηχανικά κλειδιά.
            
         
               5.10.
            
            
               Η μανδάλωση ή/και η απομανδάλωση της διάταξης προστασίας μπορεί να ενεργοποιείται με σερβομηχανισμό. Η διάταξη προστασίας πρέπει να διατηρείται στη θέση λειτουργίας μόνον με μηχανικά μέσα.
            
         
               5.11.
            
            
               Φυσιολογικά πρέπει να είναι αδύνατον να τεθεί σε λειτουργία ο κινητήρας του οχήματος, εφόσον η διάταξη προστασίας παραμένει ενεργοποιημένη.
            
         
               5.12.
            
            
               Οι διατάξεις για την πρόληψη παράνομης χρήσης με την αποτροπή απεμπλοκής της πέδης του οχήματος επιτρέπεται μόνον όταν τα ενεργοποιούμενα τμήματα του συστήματος πέδης τηρούνται σε θέση μανδάλωσης από μια καθαρά μηχανική διάταξη. Σε αυτήν την περίπτωση, δεν ισχύει η παράγραφος 5.11.
            
         
               5.13.
            
            
               Όταν το σύστημα προστασίας διαθέτει διάταξη προειδοποίησης του οδηγού, αυτή η διάταξη προστασίας πρέπει να τίθεται σε λειτουργία όταν ανοίγεται η θύρα του οδηγού, εκτός εάν η διάταξη προστασίας δεν έχει οπλιστεί και το κλειδί έχει αφαιρεθεί.
            
         6.   ΕΙΔΙΚΕΣ ΠΡΟΔΙΑΓΡΑΦΕΣ
   Επιπλέον των γενικών προδιαγραφών που παρατίθενται στην παράγραφο 5, η διάταξη προστασίας πρέπει να συμμορφώνεται με τις εδικές προϋποθέσεις που παρατίθενται παρακάτω:
   6.1.   Διατάξεις προστασίας που επενεργούν στο σύστημα διεύθυνσης
   
               6.1.1.
            
            
               Μια διάταξη προστασίας που επενεργεί στο σύστημα διεύθυνσης πρέπει να ακινητοποιεί το σύστημα διεύθυνσης.
            
         
               6.1.2.
            
            
               Πρέπει να είναι αδύνατον να παρεμποδίζεται η λειτουργία της διάταξης προστασίας όταν αυτή είναι οπλισμένη.
            
         
               6.1.3.
            
            
               Η διάταξη προστασίας πρέπει να εξακολουθήσει να ικανοποιεί τις απαιτήσεις των παραγράφων 5.9., 6.1.1., 6.1.2. και 6.1.4., ύστερα από 2 500 κύκλους μανδάλωσης προς κάθε κατεύθυνση κατά τη δοκιμή φθοράς που περιγράφεται στο παράρτημα 3.
            
         
               6.1.4.
            
            
               Η διάταξη προστασίας πρέπει, στην ενεργοποιημένη θέση της, να ανθίσταται στην άσκηση, υπό στατικές συνθήκες, ροπής στρέψης 200 Nm και στις δύο κατευθύνσεις στην κολόνα διεύθυνσης, χωρίς αυτό να επιφέρει φθορά του μηχανισμού διεύθυνσης, ικανή να θέσει σε κίνδυνο την ασφάλεια.
            
         
               6.1.5.
            
            
               Εάν η διάταξη προστασίας επιτρέπει την απομάκρυνση του κλειδιού και από θέση διαφορετική από αυτή που εξασφαλίζει τη μανδάλωση του συστήματος διεύθυνσης, η διάταξη θα πρέπει να είναι έτσι σχεδιασμένη ώστε ο απαιτούμενος χειρισμός για να έλθει σ’ αυτή τη θέση και να απομακρυνθεί το κλειδί να μην μπορεί να γίνει ακούσια.
            
         6.2.   Διατάξεις προστασίας που επενεργούν στο σύστημα μετάδοσης της κίνησης ή της πέδησης
   
               6.2.1.
            
            
               Οι διατάξεις προστασίας που επενεργούν στο σύστημα μετάδοσης της κίνησης πρέπει να εμποδίζουν την περιστροφή των κινητήριων τροχών του οχήματος.
            
         
               6.2.2.
            
            
               Μια διάταξη για προστασία από παράνομη χρήση που επενεργεί στο σύστημα πέδησης πρέπει να ακινητοποιεί τουλάχιστον έναν τροχό σε κάθε πλευρά τουλάχιστον ενός άξονα.
            
         
               6.2.3.
            
            
               Πρέπει να είναι αδύνατον να εμποδιστεί η λειτουργία της διάταξης προστασίας όταν είναι οπλισμένη.
            
         
               6.2.4.
            
            
               Δεν πρέπει να επιτυγχάνεται εμπλοκή της μετάδοσης της κίνησης ή της πέδησης λόγω απροσεξίας, όταν το κλειδί βρίσκεται μέσα στο κλείθρο της διάταξης προστασίας ακόμη και όταν έχει ενεργοποιηθεί ή οπλιστεί η διάταξη που εμποδίζει την έναρξη λειτουργίας του κινητήρα. Αυτό δεν ισχύει όταν οι απαιτήσεις της παραγράφου 6.2. του παρόντος κανονισμού ικανοποιούνται από διατάξεις που χρησιμοποιούνται για κάποιον άλλο σκοπό επιπλέον και η εμπλοκή υπό τις συνθήκες παραπάνω είναι αναγκαία για αυτήν την πρόσθετη λειτουργία (π.χ. ηλεκτρική πέδη στάθμευσης).
            
         
               6.2.5.
            
            
               Η διάταξη προστασίας πρέπει να είναι σχεδιασμένη και κατασκευασμένη έτσι ώστε να παραμένει αποτελεσματική ακόμη και μετά τη φθορά που συνεπάγονται 2 500 κύκλοι μανδάλωσης και προς τις δύο κατευθύνσεις. Στην περίπτωση διάταξης προστασίας που επενεργεί στην πέδηση, κάθε μηχανικό ή ηλεκτρικό επιμέρους τμήμα λαμβάνεται υπόψη.
            
         
               6.2.6.
            
            
               Εάν η διάταξη προστασίας επιτρέπει την απομάκρυνση του κλειδιού και από θέση διαφορετική από αυτή που εξασφαλίζει την εμπλοκή του συστήματος μετάδοσης της κίνησης ή της πέδησης, η διάταξη θα πρέπει να είναι έτσι σχεδιασμένη ώστε ο απαιτούμενος χειρισμός για να έλθει σ’ αυτή τη θέση και να απομακρυνθεί το κλειδί να μην μπορεί να γίνει ακούσια.
            
         
               6.2.7.
            
            
               Στην περίπτωση που χρησιμοποιείται διάταξη προστασίας που επενεργεί στο σύστημα μετάδοσης της κίνησης η διάταξη αυτή πρέπει να αντέχει στην άσκηση, και προς τις δύο κατευθύνσεις και υπό στατικές συνθήκες, ροπής ανώτερης κατά 50 τοις εκατό της μέγιστης ροπής, η οποία μπορεί να μεταφερθεί από το σύστημα χωρίς να δημιουργούνται ζημίες ικανές να θέσουν σε κίνδυνο την ασφάλεια. Το μέγεθος αυτής της ροπής δοκιμής καθορίζεται βάσει της μέγιστης ροπής που μπορεί να μεταδοθεί από το συμπλέκτη ή το αυτόματο κιβώτιο, και όχι βάσει της μέγιστης ροπής του κινητήρα.
            
         
               6.2.8.
            
            
               Στην περίπτωση οχήματος εξοπλισμένου με διάταξη προστασίας που επενεργεί στο σύστημα πέδησης, η διάταξη πρέπει να επιτρέπει την ακινητοποίηση του οχήματος φορτωμένου σε κατωφέρεια κλίσης 18 %.
            
         
               6.2.9.
            
            
               Στην περίπτωση οχήματος εξοπλισμένου με διάταξη προστασίας που επενεργεί στο σύστημα πέδησης, οι απαιτήσεις του παρόντος κανονισμού δεν πρέπει να ερμηνευτούν ως παρέκκλιση από τις απαιτήσεις των κανονισμών 13 ή 13-H ακόμη και στην περίπτωση βλάβης.
            
         6.3.   Διατάξεις προστασίας που επενεργούν στο χειριστήριο αλλαγής ταχυτήτων
   
               6.3.1.
            
            
               Μια διάταξη προστασίας που επενεργεί στο χειριστήριο αλλαγής ταχυτήτων πρέπει να μπορεί να εμποδίζει κάθε αλλαγή ταχυτήτων.
            
         
               6.3.2.
            
            
               Στα χειροκίνητα κιβώτια, είναι δυνατόν να μανδαλώνεται ο μοχλός του χειριστηρίου ταχυτήτων μόνον στη θέση οπισθοπορείας· συμπληρωματικά, γίνεται δεκτή η μανδάλωση στο νεκρό σημείο.
            
         
               6.3.3.
            
            
               Στα αυτόματα κιβώτια που διαθέτουν θέση στάθμευσης («park»), είναι δυνατόν να μανδαλώνεται ο μηχανισμός μόνο στη θέση αυτή· συμπληρωματικά γίνεται δεκτή η μανδάλωση στο νεκρό σημείο ή/και στη θέση οπισθοπορείας.
            
         
               6.3.4.
            
            
               Στα αυτόματα κιβώτια που δεν διαθέτουν θέση στάθμευσης («park»), η μανδάλωση του μηχανισμού είναι δυνατή μόνο στις ακόλουθες θέσεις: νεκρό σημείο ή/και θέση οπισθοπορείας.
            
         
               6.3.5.
            
            
               Η διάταξη προστασίας πρέπει να είναι σχεδιασμένη και κατασκευασμένη έτσι ώστε να παραμένει αποτελεσματική ακόμη και μετά από τη φθορά που συνεπάγονται 2 500 κύκλοι μανδάλωσης και προς τις δύο κατευθύνσεις.
            
         7.   ΤΡΟΠΟΠΟΙΗΣΗ ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
   
               7.1.
            
            
               Κάθε τροποποίηση του τύπου οχήματος θα κοινοποιείται στη διοικητική υπηρεσία που έχει εγκρίνει τον τύπο οχήματος.
               Η υπηρεσία αυτή δύναται τότε:
               
                           7.1.1.
                        
                        
                           να θεωρήσει ότι οι τροποποιήσεις δεν είναι πιθανόν να επιφέρουν αξιόλογο αρνητικό αποτέλεσμα και ότι οπωσδήποτε η διάταξη προστασίας εξακολουθεί να ικανοποιεί τις απαιτήσεις, είτε
                        
                     
                           7.1.2.
                        
                        
                           να ζητήσει από την τεχνική υπηρεσία που είναι αρμόδια για τη διενέργεια των δοκιμών να υποβάλει πρόσθετη έκθεση.
                        
                     
         
               7.2.
            
            
               Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας εφαρμογής που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 4.3. ανωτέρω.
            
         
               7.3.
            
            
               Η αρχή που είναι αρμόδια για την έκδοση της επέκτασης έγκρισης χορηγεί αριθμό πρωτοκόλλου σε όλα τα έντυπα κοινοποίησης που συντάσσονται για τέτοιου είδους επεκτάσεις.
            
         8.   ΣΥΜΜΟΡΦΩΣΗ ΤΗΣ ΔΙΑΔΙΚΑΣΙΑΣ ΠΑΡΑΓΩΓΗΣ
   Οι διαδικασίες συμμόρφωσης της παραγωγής πρέπει να είναι σύμφωνες με τις προβλεπόμενες στη συμφωνία, προσάρτημα 2 (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
   
               8.1.
            
            
               Τα οχήματα που έχουν εγκριθεί βάσει του παρόντος κανονισμού όσον αφορά την προστασία τους από παράνομη χρήση πρέπει να κατασκευάζονται έτσι ώστε να συμμορφώνονται με τον τύπο που εγκρίνεται, ικανοποιώντας τις απαιτήσεις που ορίζονται στις παραγράφους 5 και 6 ανωτέρω.
            
         9.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   
               9.1.
            
            
               Η έγκριση που χορηγείται όσον αφορά έναν τύπο οχήματος, σύμφωνα με τον παρόντα κανονισμό, μπορεί να ανακληθεί, εάν δεν ικανοποιούνται οι απαιτήσεις που καθορίζονται στην παράγραφο 8 ανωτέρω.
            
         
               9.2.
            
            
               Εάν συμβαλλόμενο μέρος στη συμφωνία το οποίο εφαρμόζει τον παρόντα κανονισμό ανακαλέσει έγκριση που έχει χορηγήσει προηγουμένως, ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό με τη διαβίβαση του εντύπου σύμφωνα με το υπόδειγμα στο παράρτημα 1 του παρόντος κανονισμού.
            
         10.   ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
   Αν ο κάτοχος της έγκρισης διακόψει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Με την παραλαβή της σχετικής κοινοποίησης, η εν λόγω υπηρεσία ενημερώνει σχετικά τα λοιπά συμβαλλόμενα μέρη της συμφωνίας που εφαρμόζουν τον παρόντα κανονισμό μέσω ενός εντύπου κοινοποίησης, που είναι σύμφωνο με το υπόδειγμα του παραρτήματος 1 του παρόντος κανονισμού.
   11.   ΔΙΑΤΑΞΕΙΣ ΠΟΥ ΠΡΟΒΛΕΠΟΝΤΑΙ ΕΠΙΠΡΟΣΘΕΤΩΣ
   
               11.1.
            
            
               Έγκριση βάσει του παρόντος κανονισμού μπορεί να χορηγηθεί όσον αφορά μια διάταξη προστασίας επιπροσθέτως εφοδιασμένη με διάταξη ακουστικής ή οπτικής προειδοποίησης ή όσον αφορά την προαιρετική τοποθέτηση συμπληρωματικών διατάξεων για την πρόληψη της παράνομης χρήσης του οχήματος, υπό την προϋπόθεση ότι οι συμπληρωματικές διατάξεις απαιτούν ξεχωριστό μέσο ενεργοποίησης· Τα συμβαλλόμενα μέρη της συμφωνίας που εφαρμόζουν τον παρόντα κανονισμό δεν θεωρείται ότι εξαιρούνται, βάσει των διατάξεων του άρθρου 3 της συμφωνίας στην οποία προσαρτάται ο κανονισμός, από την απαγόρευση αυτών των πρόσθετων διατάξεων σε οχήματα καταχωρισμένα στα μητρώα τους.
            
         
               11.2.
            
            
               Εάν η διάταξη προστασίας εφοδιάζεται επιπρόσθετα με εξωτερική διάταξη ακουστικής ή/και οπτικής προειδοποίησης, τα σήματα που εκπέμπονται από τη διάταξη προειδοποίησης πρέπει να είναι σύντομα και πρέπει να λήγουν αυτόματα ύστερα από 30 δευτερόλεπτα το πολύ· πρέπει δε να ξαναρχίζουν, μόνον εάν η διάταξη ενεργοποιείται και πάλι. Επιπλέον,
               
                           11.2.1.
                        
                        
                           εάν το σήμα είναι ακουστικό, μπορεί να εκπέμπεται από το ηχητικό όργανο που κανονικά τοποθετείται στο όχημα·
                        
                     
                           11.2.2.
                        
                        
                           εάν το σήμα είναι οπτικό, είτε:
                           
                                       11.2.2.1.
                                    
                                    
                                       παράγεται αποκλειστικά από τη διαλείπουσα λειτουργία των φανών διασταύρωσης του οχήματος είτε
                                    
                                 
                                       11.2.2.2.
                                    
                                    
                                       συμμορφώνεται με τις παραγράφους 11.2.2.2.1 και 11.2.2.2.2 παρακάτω.
                                       
                                                   11.2.2.2.1.
                                                
                                                
                                                   Διάρκεια του οπτικού σήματος
                                                   Το οπτικό σήμα συναγερμού πρέπει να διαρκεί από 25 δευτερόλεπτα έως 5 λεπτά μετά την ενεργοποίηση του συναγερμού. Η απενεργοποίηση του συστήματος συναγερμού πρέπει αμέσως να παύει την εκπομπή του σήματος.
                                                
                                             
                                                   11.2.2.2.2.
                                                
                                                
                                                   Τύπος οπτικού σήματος
                                                   Διαλείπουσα λειτουργία των δεικτών διεύθυνσης ή/και της λυχνίας του θαλάμου επιβατών του οχήματος, καθώς και όλων των λυχνιών που ανήκουν στο ίδιο ηλεκτρικό κύκλωμα.
                                                   Συχνότητα έναυσης 2 ± 1 Hz
                                                   Σε ό,τι αφορά το ηχητικό σήμα, επιτρέπονται και τα ασύγχρονα σήματα.
                                                   Χρόνος λειτουργίας = χρόνος μη λειτουργίας ± 10 %
                                                
                                             
                                 
                     
         12.   ΜΕΤΑΒΑΤΙΚΕΣ ΔΙΑΤΑΞΕΙΣ
   Κανένα συμβαλλόμενο μέρος που εφαρμόζει τον παρόντα κανονισμό δεν απορρίπτει τύπο οχήματος κατηγοριών άλλων από τις κατηγορίες Μ1 και Ν1 που έχουν εγκριθεί με βάση τη σειρά τροποποιήσεων 01 και 02 του παρόντος κανονισμού.
   13.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό υποβάλλουν στη γραμματεία των Ηνωμένων Εθνών τις ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης, και των διοικητικών τμημάτων που χορηγούν εγκρίσεις και στα οποία πρέπει να αποστέλλονται τα έντυπα πιστοποίησης έγκρισης, επέκτασης έγκρισης και απόρριψης ή ανάκλησης έγκρισης που εκδίδονται σε άλλες χώρες.
   
      (1)  Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3) (TRANS/WP.29/78/Αναθ. 1/Τροπ. 2).
   
      (2)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λεττονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη με χρήση του αντίστοιχου συμβόλου ΟΕΕ), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (κενό), 56 για το Μαυροβούνιο, 57 (κενό) και 58 για την Τυνησία. Οι επόμενοι αριθμοί θα χορηγηθούν σε άλλες χώρες σύμφωνα με τη χρονολογική σειρά που θα κυρώσουν ή θα προσχωρήσουν στη συμφωνία σχετικά με την υιοθέτηση ενιαίων τεχνικών προδιαγραφών για τροχοφόρα οχήματα, εξοπλισμό και εξαρτήματα, τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και σχετικά με τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, οι δε αριθμοί που θα χορηγηθούν κατ’ αυτό τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
   
      ΠΑΡΑΡΤΗΜΑ 1
      
         ΑΝΑΚΟΙΝΩΣΗ
      
      [Μέγιστο μέγεθος: A4 (210 × 297 mm)]
      
         
      
         
   
   
      ΠΑΡΑΡΤΗΜΑ 2
      
         ΠΑΡΑΔΕΙΓΜΑΤΑ ΔΙΑΜΟΡΦΩΣΗΣ ΣΗΜΑΤΩΝ ΕΓΚΡΙΣΗΣ
      
      ΥΠΟΔΕΙΓΜΑ Α
      
         
      ΥΠΟΔΕΙΓΜΑ B
      
         
      
         (1)  Ο δεύτερος αριθμός αναφέρεται μόνον ενδεικτικά.
   
   
      ΠΑΡΑΡΤΗΜΑ 3
      
         ΔΙΑΔΙΚΑΣΙΑ ΔΟΚΙΜΗΣ ΠΟΥ ΠΡΟΚΑΛΕΙ ΦΘΟΡΑ ΣΤΙΣ ΔΙΑΤΑΞΕΙΣ ΠΡΟΣΤΑΣΙΑΣ ΟΙ ΟΠΟΙΕΣ ΕΠΕΝΕΡΓΟΥΝ ΣΤΟ ΣΥΣΤΗΜΑ ΔΙΕΥΘΥΝΣΗΣ
      
      1.   ΕΞΟΠΛΙΣΜΟΣ ΔΟΚΙΜΩΝ
      Στον εξοπλισμό δοκιμής περιλαμβάνονται:
      
                  1.1.
               
               
                  Μια εγκατάσταση στην οποία μπορεί να συναρμολογηθεί πλήρως το δείγμα του μηχανισμού διεύθυνσης εξοπλισμένου με τη διάταξη προστασίας, όπως ορίζεται στην παράγραφο 2.3. του παρόντος κανονισμού.
               
            
                  1.2.
               
               
                  Ένα μέσο ενεργοποίησης και απενεργοποίησης της διάταξης προστασίας που να απαιτεί τη χρήση κλειδιού.
               
            
                  1.3.
               
               
                  Μια διάταξη που να επιτρέπει τη στροφή της κολόνας διεύθυνσης ως προς τη διάταξη προστασίας.
               
            2.   ΜΕΘΟΔΟΣ ΔΟΚΙΜΩΝ
      
                  2.1.
               
               
                  Στερεώνεται ένα πλήρες αντίγραφο του μηχανισμού διεύθυνσης εξοπλισμένου με τη διάταξη προστασίας στην εγκατάσταση που αναφέρεται στην παράγραφο 1.1. ανωτέρω.
               
            
                  2.2.
               
               
                  Ένας κύκλος της διαδικασίας δοκιμής περιλαμβάνει τις ακόλουθες ενέργειες:
                  
                              2.2.1.
                           
                           
                              Θέση εκκίνησης. Η διάταξη προστασίας απενεργοποιείται και η κολόνα διεύθυνσης τίθεται σε θέση που να εμποδίζει την ενεργοποίηση της διάταξης προστασίας, εκτός εάν πρόκειται για τύπο που επιτρέπει τη μανδάλωση σε όλες τις θέσεις του συστήματος διεύθυνσης.
                           
                        
                              2.2.2.
                           
                           
                              Οπλισμός. Η διάταξη προστασίας τίθεται σε θέση ενεργοποίησης με κλειδί.
                           
                        
                              2.2.3. (1)
                              
                           
                           
                              Ενεργοποίηση. Στρέφεται η κολόνα διεύθυνσης έτσι ώστε να ασκείται σε αυτή ροπή ίση προς 5,85 Nm ± 0,25 Nm τη στιγμή που ενεργοποιείται η διάταξη προστασίας.
                           
                        
                              2.2.4.
                           
                           
                              Απενεργοποίηση. Η διάταξη προστασίας πρέπει να απενεργοποιείται με τα συνήθη μέσα. Η ροπή επαναφέρεται στο μηδέν για να διευκολυνθεί η αποδέσμευση της διάταξης.
                           
                        
                              2.2.5. (1)
                              
                           
                           
                              Επιστροφή. Στρέφεται η κολόνα διεύθυνσης σε θέση που να μην επιτρέπει την ενεργοποίηση της διάταξης προστασίας.
                           
                        
                              2.2.6.
                           
                           
                              Αντίστροφη περιστροφή. Οι εργασίες που ορίζουν οι παράγραφοι 2.2.2, 2.2.3, 2.2.4 και 2.2.5 επαναλαμβάνονται, προς την αντίθετη φορά όμως περιστροφής της κολόνας διεύθυνσης.
                           
                        
                              2.2.7.
                           
                           
                              Το χρονικό διάστημα μεταξύ δύο διαδοχικών ενεργοποιήσεων της διάταξης πρέπει να είναι τουλάχιστον 10 δευτερόλεπτα.
                           
                        
            
                  2.3.
               
               
                  Ο κύκλος φθοράς επαναλαμβάνεται όσες φορές ορίζεται στην παράγραφο 6.1.3. του παρόντος κανονισμού.
               
            
         (1)  Εάν η διάταξη προστασίας μπορεί να ασφαλίζει σε οποιαδήποτε θέση της κολόνας διεύθυνσης, οι διαδικασίες που αναφέρονται στα σημεία 2.2.3 και 2.2.5 πρέπει να παραλείπονται.